recursal/SuperWikiNEXT-32B huggingface dataset:
**Suoritushäiriö** tarkoittaa sopimusoikeudessa sellaista tilannetta, jossa suoritus ei tapahdu sopimuksen mukaisesti tai sopimussuhteen kehittyminen ei ole normien mukaista. Näin lavea määritelmä sisältää myös tapaukset, joissa häiriö ei johdu siitä sopijapuolesta, jonka suorituksessa häiriö ilmenee. Sitäkään ei edellytetä, että toisella osapuolella olisi häiriön vuoksi oikeusseuraamusvaade.

Suoritushäiriö voi johtua sopimussidonnaisuuden häiriöstä, jolloin sopimussidonnaisuutta ei ole syntynyt tai pätevästi syntynyt sidonnaisuus on rauennut. Toisaalta häiriö voi johtua sopimusrikkomuksesta, jolloin pätevästi syntyneen sopimussuhteen kehityksessä ilmenee normien rikkomista, mutta sopimussidonnaisuus jatkuu kuitenkin edelleen. Suoritushäiriöt jaotellaan alku- ja jälkiperäisiin suoritushäiriöihin. Alkuperäisessä suoritushäiriössä häiriö on vaikuttanut jo sopimusta solmittaessa. Jälkiperäinen suoritushäiriö on esimerkiksi pätevässä sopimussuhteessa tapahtunut sopimusrikkomus. Suoritushäiriöiden jaottelu jäsentää ilmiötä, mutta se ei sovellu oikeudellisen päättelyn perustaksi.

Alkuperäinen suoritushäiriö voi johtua sopimuksen teossa ilmenneestä virheestä. Lainsäädännössä on säännelty esimerkiksi sopijapuolten tahdonilmaisujen vaihtamista (oikeustoimilaki, 228/1929, 1 luku), oikeustoimen muotoa (maakaari, 540/1995, 2 luku) sekä pakottamista, harhaanjohtamista ja erehdystä (oikeustoimilaki, 228/1929, 3 luku). Jos sopijapuolen valtuutettuna toimiva henkilö ylittää toimivaltansa sopimusta tehtäessä, on kyseessä oikeustoimen tahdonmuodostusta koskeva puute. Pätemättömiä ovat oikeustoimet, joita aviopuoliso tekee ilman toisen puolison suostumusta. Jälkiperäinen suoritushäiriö voi johtua olosuhteiden muuttumisesta sopimuksenteon jälkeen. Sopimussidonnaisuus estää kuitenkin sen, ettei sopijapuoli voi irtautua velvoitteistaan ilman pätevää perustetta, kuten vaikkapa vastapuolen sopimusrikkomuksesta johtuvaa sopimuksen purkuoikeutta.

Sekä alku- että jälkiperäinen suoritushäiriö voi johtaa sopimuksen sovitteluun erityisesti silloin, kun kyseessä on kohtuullisuuteen vaikuttava seikka. Pätevässä sopimussuhteessa tapahtuvasta sopimusrikkomuksesta seuraa tavallisesti velvoitteiden tehosteiden käyttöönotto. Tehosteita ovat muun muassa hinnanalennus, luontoissuorituksen vaatiminen, pidättämisoikeus, vahingonkorvaus ja sopimuksen purku. Sopimuksen sitovuutta rajoittavina tekijöinä voivat tulla kyseeseen vaikkapa ylivoimainen este, liikavaikeus, mahdottomuus ja sosiaalinen suorituseste.

Lähteet
-------

1. 1 2 3 4  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 791–796.
**Barkevious Levon Mingo** (s. 4. lokakuuta 1990 Belle Glade, Florida) on yhdysvaltalainen amerikkalaisen jalkapallon pelaaja, pelipaikaltaan tukimies. Hän edustaa NFL-liigassa pelaavaa Chicago Bearsia.

Ura
---

Kolme vuotta Louisianan osavaltionyliopistossa yliopistojalkapalloa pelannut Mingo oli yksi vuoden 2013 NFL:n varaustilaisuuden ykkösnimistä, ja häntä pidettiin mahdollisena top 5 -varauksena, yhdessä LSU:n toisen puolustuksen linjamiehen, Sam Montgomeryn kanssa. Mingo oli puolustuksen linjamieheksi poikkeuksellisen nopea, ja hän on juossut 40 jaardia parhaimmillaan 4,5 sekunnissa. Cleveland Browns varasi hänet lopulta tilaisuuden kuudentena pelaajana.

Clevelandissa Mingon pelipaikka vaihtui puolustuksen linjamiehestä tukimieheksi. Mingo pelasi kolme kautta Clevelandissa, mutta hänellä oli vaikeuksia sopeutua pelipaikan muutokseen. Lopulta Cleveland kauppasi Mingon kauden 2016 kintaalla New England Patriotsiin. Mingo pelasi New Englandissa lähinnä erikoisjoukkueissa. Patriots voitti Super Bowlin tuona kautena.

Kaudeksi 2017 Mingo siirtyi yksivuotisella sopimuksella Indianapolis Coltsiin. Mingo alkoi kehittyä tukimiehenä, mutta Colts ei uusinut hänen sopimustaan kauden jälkeen. Sen sijaan Seattle Seahawks teki hänen kanssaan kaksivuotisen sopimuksen. Kausi 2018 oli tilastojen valossa Mingon uran siihen astisesti parhain.

Ennen kauden 2019 alkua Mingo siirtyi Houston Texansiin osana pelaajakauppaa, jossa tähtipelaaja Jadeveon Clowney siirtyi Seattleen. Kauden jälkeen Texans tarjosi Mingolle jatkosopimusta, mutta hän päätti siirtyä yksivuotisella sopimuksella Chicago Bearsiin.

Lähteet
-------

1. ↑  2013 NFL Mock Draft (englanniksi) WalterFootball.com. Viitattu 28.7.2012.
2. ↑  SDS Top 25 Players For 2012: Barkevious Mingo (englanniksi) Saturday Down South.  Arkistoitu 12.4.2012. Viitattu 29.7.2012.
3. ↑  Barkevious Mingo Stats *pro-football-reference.com*. Viitattu 19.3.2019. (englanniksi)
4. ↑  Terry Pluto: Cleveland Browns trading Barkevious Mingo just another sad draft story *cleveland.com*. Viitattu 19.3.2019. (englanniksi)
5. 1 2  Rob Goldberg: Barkevious Mingo, Indianapolis Colts Agree to 1-Year Contract Bleacher Report. Viitattu 19.3.2019. (englanniksi)
6. ↑  Matty F. Brown: Seahawks on tape: Barkevious Mingo’s defense in coverage should amaze you Field Gulls. Viitattu 19.3.2019. (englanniksi)
7. ↑  Seahawks acquire DE Jadeveon Clowney from Texans *nfl.com*. Viitattu 3.9.2019. (englanniksi)
8. ↑  Barkevious Mingo agrees to one-year deal with Bears Pro Football Talk:  NBC Sports. Viitattu 6.10.2020. (englanniksi)
Park Hotel Pohjolanaukion yli nähtynä.
**Finlandia Park Hotel Helsinki** sijaitsee Keski-Helsingissä, Käpylän kaupunginosassa vuonna 1949 Helsingin olympialaisia varten hotelliksi valmistuneessa kiinteistössä. Samassa rakennuksessa toimi ennen myös elokuvateatteri. Hotelli toimi aiemmin nimillä **Hotelli ja Ravintola Uusimaa** sekä **Park Hotel Käpylä**. Rakennuksen edessä sijaitsee raitiovaunulinjan 1 päätepysäkki, josta Helsingin keskustaan matkaa on noin kuusi kilometriä.

Hotellissa on 40 huonetta, joihin on mahdollista majoittaa enimmillään 96 henkilöä. Park Hotel Helsinki tarjoaa majoituspalveluiden lisäksi kokous-, ravintola- ja saunapalveluita. Kaikki huoneet sekä ravintola-, sauna- ja aulatilat ovat savuttomat.

Kokousosastoon kuuluu viisi eri kokoista tilaa, joiden maksimikapasiteetti on yhteensä 200 henkilöä. Saunaosaston kolmeen eri kokoiseen saunaan mahtuu maksimissaan 35 henkilöä, ja osastolla yhteiskäytössä oleva uima-allas on kooltaan noin 5 × 12 m. Ravintolassa on 150 asiakaspaikkaa. Sisäpihalla on kesäisin ulkoterassi.

Park Hotel Käpylässä kuvattiin *Hyvät herrat* -televisiosarjaa vuosina 1990–1996. Sen jälkeen tilat on remontoitu ja uusittu. Noista ajoista muistuttavat kuitenkin kuvauspaikkoina toimineiden saunojen nimet: Paukun sauna, Tyynen sauna ja Tollon sauna. 

Hotellissa on kuvattu myös *Salatut elämät* -sarjan spin-off-nettisarjaa *Young Man, Cash Man* -sarjaa vuonna 2013.

Hotellirakennuksen ympäristössä sijaitsee puutarhakaupunkimaiseksi 1920-luvulla rakennettu Puu-Käpylä. Lähistöllä on myös Taivaskallio, joka on Helsingin kantakaupungin korkein maantieteellinen paikka. Turistikohteista lähellä ovat Helsingin messukeskus, Arabian tehtaat ja Helsinki-halli. Lisäksi lähistöllä ovat Mäkelänrinteen uintikeskus, Käpylän ja Oulunkylän urheilupuistot ja Velodromi.

Park Hotel Käpylä suljettiin konkurssin vuoksi 8. tammikuuta 2017, mutta uusi omistaja avasi sen 1. helmikuuta 2017, ja se toimii nykyään nimellä Finlandia Park Hotel Helsinki.

Lähteet
-------

1. 1 2  Räsänen, Mikko: Yllätyskäänne: Hyvät herrat -hotelli aukesi ja legendaariseen altaaseen pääsee taas *Voice.fi*.  1.2.2017. Viitattu 1.2.2017.
2. 1 2 3  HS Helsinki | Tässä pienessä esikaupunkihotellissa kuvattiin lama-Suomen hittisarjaa – Joka päivä joku yöpyjä yhä mainitsee siitä *Helsingin Sanomat*.  21.5.2022. Viitattu 22.5.2022.
3. ↑  Salattujen elämien nettisarja vuodelta 2013 alkaa MTV3:ssa *Seura.fi*.  4.7.2017. Viitattu 7.8.2021.

Aiheesta muualla
----------------

* Park Hotelin kotisivut
Triumph Street Triple
**Triumph Street Triple** on Triumphin valmistama nakupyörä-tyylinen moottoripyörä. Sen kolmisylinterinen rivimoottori on peräisin Triumph Daytona 675 -pyörästä, mutta erilaisilla nokka-akseleilla joilla saadaan enemmän tehoa matalammilla kierroksilla, mutta vähemmän huipputehoa. Polttoaineen syöttönä on 44 mm ruiskurunko. Sen etujousituksena on Kayaban valmistama USD (**U**p **S**ide **D**own) -haarukka.

Malli tuli markkinoille vuonna 2007 korvaten aiemman mallin Speed Fourin. Street Triple on Speed Triplen "pikkuvelimalli", ja niiden ulkonäössä on paljon samanlaisia piirteitä. Mallien tunnistettavin yksityiskohta lienevät kaksi vierekkäistä pyöreää etuvaloa.

Lehdistössä on kehuttu Street Triplen moottoria hyväksi, mutta sen jousitusta on moitittu. Etenkin etujousen on sanottu pohjaavan helposti jarruttaessa. Mallista tuli vuonna 2009 varustellumpi Street Triple R -malli, jossa jousitus ja jarrut ovat paremmat. Street Triple R:n jousitus on täysin säädettävä, kun taas Street Triple -perusmallissa jousituksessa ei ole säätöjä.

BIKE-lehti on mitannut mallin huippunopeudeksi 233,2 km/h, mittarin näyttäessä lukemaa 253 km/h. Kulutus ajettaessa huippunopeutta on 13 l/100km ja melutaso 114 dB.

Teknisiä tietoja
----------------

Street Triple Roulette Green
Street Triple Roulette Green 
* Moottorin tyyppi – Kolmisylinterinen, nelitahtinen rivimoottori, DOHC, nestejäähdytys
* Iskutilavuus – 675 cm³
* Poraus/isku – 74,0/52,3 mm
* Puristussuhde – 12,65:1
* Huipputeho – 108 hv / 11700 rpm
* Huippuvääntö – 69 Nm / 9100 rpm
* Vaihteisto – 6-portainen
* Kytkin – Märkä monilevykytkin
* Toisioveto – Ketju
* Ohjauskulma – 24,3°
* Etujättö – 95,3 mm
* Kuivapaino – 167 kg
* Istuinkorkeus – 800 mm
* Akseliväli – 1395 mm
* Etujarru – Kaksi 308 mm levyjarrua, 2-mäntäpuristimet
* Takajarru – 220 mm levyjarru, 1-mäntäpuristin
* Eturengas – 120/70 × 17
* Takarengas – 180/55 × 17
* Runko – Alumiinirunko
* Polttoainesäiliö – 17,4 l
* Huippunopeus – 233,2 km/h

Lähteet
-------

* koeajo TRIUMPH STREET TRIPLE.  *BIKE*, 2007, nro 8, s. 20–22.
* HUIPPUNOPEUS TIETEELLISESTI.  *BIKE*, 2008, nro 10, s. 64–74.
**Denis Oswald** (s. 9. toukokuuta 1947) on sveitsiläinen kilpasoutaja, joka on kilpailu-uransa jälkeen toiminut urheilujohtajana ja muun muassa Kansainvälisen olympiakomitean jäsenenä. 

Oswald on koulutukseltaan juristi. Hän opiskeli Neuchâtelin, Zürichin ja Cambridgen yliopistoissa saavuttaen tutkinnon 1970 ja edelleen tohtorin tutkinnon 1977. Sen jälkeen hänellä on ollut oma lakitoimistonsa Neuchâtelissa. Hänellä on professuuri Neuchâtelin yliopistossa ja dosentuuri Baselin yliopistossa. Lisäksi hän toimii Kansainvälisessä urheiluoikeudessa CAS:ssa.

Oswald kilpaili vuosien 1968, 1972 ja 1976 kesäolympialaisissa. MM-kisoissa Sveitsin perämiehellinen nelonen oli 1974 Luzernissa neljäs.

Ura urheilujohtajana
--------------------

Vuonna 1989 Oswald valittiin Kansainvälisen Soutuliiton puheenjohtajaksi. Kaksi vuotta myöhemmin, vuonna 1991, hänet valittiin Kansainvälisen olympiakomitean jäseneksi. Vuodesta 2000 hän ollut KOK:n ytimen eli toimeenpanevan komitean jäsen. Hän on toiminut KOK:n vuosien 2004 ja 2012 kisojen koordinointikomitean puheenjohtajana.

Denis Oswald osallistui kesällä 2013 KOK:n puheenjohtajakisaan, joka päättyi syyskuussa saksalaisen Thomas Bachin voittoon.

Lähteet
-------

* Profile on sports-reference.com (Arkistoitu – Internet Archive)
* IOC factsheet

### Viitteet

1. ↑  Denis Oswald to run for IOC top spot (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Muut | 
* IdRef

 |

 |
**Väittely** tai **debatti** on formaali, interaktiivinen argumentointimenetelmä. Tällainen väittely noudattaa tiettyjä sääntöjä ja se on kurinalaista. Arkikielessä väittely tarkoittaa sanallista kiistaa, debattia tai polemiikkia.

Dialektiikka on oppia väittelytaidosta. Väittely on vanha opetusmenetelmä, jota käyttivät antiikin Kreikassa muun muassa sofistit, Sokrates, Platon, Aristoteles ja roomalaiset reetorit. Sokrateen oma dialektinen kysely- ja opetusmenetelmä tunnetaan nimellä sokraattinen menetelmä.

Keskiajan yliopistoissa erilaiset määrättyä muotoa noudattavat disputaatiot olivat keskeinen opetusmenetelmä. Nykyäänkin yliopistoissa jatkotutkintoa suorittavat opiskelijat puolustavat väitöskirjassa esittämiään tieteellisiä tuloksia väitöstilaisuudessa.

Katso myös
----------

* Argumentointivirhe
* Dialektiikka
* Retoriikka

Lähteet
-------

1. 1 2  Heikkilä, Pertti & Rönkkö, Marju: Väittely *Opetusmenetelmät opetuksen monipuolistajina*. Oulun seudun ammattikorkeakoulu. Viitattu 8.4.2010.
2. ↑  "Väittely", *Kielitoimiston sanakirja*. Kotimaisten kielten tutkimuskeskuksen julkaisuja 132. Internet-versio MOT Kielitoimiston sanakirja 2.0. Helsinki: Kotimaisten kielten tutkimuskeskus ja Kielikone Oy, 2007.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Väittely**.
* 

* Sitaatteja aiheesta **Väittely** Wikisitaateissa
* Väittelyn viisi virhettä, Media- ja digitaidot Yle Areena, Yle.fi

Kirjallisuutta
--------------

* Kurki, Leena & Tomperi, Tuukka: *Väittely opetusmenetelmänä*. Tampere: Eurooppalaisen filosofian seura, 2011. ISBN 978-952-5503-53-1.
* Kakkuri-Knuuttila, Marja-Liisa (toim.): *Argumentti ja kritiikki: Lukemisen, keskustelun ja vakuuttamisen taidot*. Helsinki: Gaudeamus, 1998 (7. painos 2007). ISBN 951-662-738-2.
**Frans Evert Nyman** (4. marraskuuta 1918 Mustasaari – 23. elokuuta 1985 Vaasa) oli suomalainen merikapteeni ja yritysjohtaja, joka sai merenkulkuneuvoksen arvonimen.

Nymanin vanhemmat olivat kalastaja Frans Nyman ja Aina Holm ja puoliso vuodesta 1944 Ethel Constance Gullans. Nyman kävi kansakoulun ja lähti merille 18-vuotiaana. Talvisotaan osallistunut Nyman palveli 1940–1944 kauppalaivastossa. Hän valmistui aliperämieheksi vuonna 1945, yliperämieheksi vuonna 1946 ja merikapteeniksi vuonna 1949. Nyman työskenteli 1945–1954 Suomen Höyrylaivan rahti- ja matkustajalaivoilla ja sitten useilla eri Vaasan Varustamon ja Rederi Ab Vasa-Umeån eli myöhemmältä nimeltään Vaasanlaivojen aluksilla. Hoidettuaan jo vuodesta 1956 käytännössä Vasa–Umeån toimitusjohtajan tehtäviä hänet nimitettiin siihen vuonna 1961. Tehtävää hän hoiti vuoteen 1977 asti. Nyman oli lisäksi Matkatoimisto Polariksen perustaja ja yhtiön toimitusjohtaja 1960–1963. Hän oli myös perustamassa troolikalastusyrityksiä Finn-Fish ja Finn-Three ja oli yhtiöiden toimitusjohtaja 1948–1960. Nymanilla oli useita luottamustoimia ja hän oli merilain edellyttämänä arvio- ja katsastusmies Vaasassa. Merenkulkuneuvoksen arvonimen Nyman sai vuonna 1973.

Lähteet
-------

1. 1 2  Evert Nyman *Biografiasampo*. Viitattu 24.5.2022.
2. ↑  Kuolleita. Merenkulkuneuvos Evert Nyman. *Helsingin Sanomat*, 29.8.1985, s. 18.
Eri ilmeitä saksalaisessa piirustuksessa (1873)

**Ilme** on ihmisen kasvojen lihasten aikaansaama tunteen ilmaus. Ilmeet ovat non-verbaalista viestintää, ja yksi ihmisen tärkeimmistä sosiaalisen kommunikoinnin tavoista. Myös muilla nisäkkäillä on todettu ilmeisiin perustuvaa viestintää.

Ihminen pystyy muodostamaan eri ilmeitä tahdonvaraisesti, mutta useimmat ilmeet syntyvät tahattomasti ja luonnostaan, sillä ne liittyvät suoraan tunteisiin. Joitakin ilmeitä on lähes mahdotonta peittää.

Ihmiset tunnistavat tietyt ilmeet kulttuuritaustastaan riippumatta. Tyypillinen helposti tunnistettava ilme on esimerkiksi viha. Toisaalta joitakin ilmeitä, kuten kauhua ja inhoa, voi olla vaikeaa erottaa toisistaan. 

Vauvat osaavat kommunikoida ilmeillä paljon ennen kuin oppivat puhumaan. Ensin ne useimmiten matkivat vanhempiensa ilmeitä, vaikkapa huulien pyöristystä, kulmien kurtistusta tai kielen näyttämistä. Ilme on siis vauvan ensimmäisiä tapoja saada kontakti ympäristöönsä.

*Mikroilme* on hyvin lyhytkestoinen, vain sekunnin murto-osan kestävä kasvonilme. Mikroilmeet ovat tahdosta riippumattomia, ja ne ilmentävät sellaisia tunteita, joita ihminen ei halua paljastaa. Mikroilmeitä on vaikea havaita keskustelutilanteessa, mutta niiden tunnistaminen helpottuu videokuvan ja tietokoneanalyysin avulla. 

* PelkoPelko
* KyllästynytKyllästynyt
* VihaViha
* IloisuusIloisuus
* SuruSuru
* InhoInho

Katso myös
----------

* Mimiikka
* Pantomiimi

Lähteet
-------

1. ↑  Spontaanit piilotetut kasvonilmeet tunnistetaan nyt luotettavasti videokuvista  8/2011. Oulun yliopisto.  Arkistoitu 14.7.2014. Viitattu 8.7.2012.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ilme**.
* Pieni mutta pippurinen - Hesari
**Suomen ajoneuvojen romutuspalkkio** on käytäntö, jossa vanhan auton omistaja saa alennuksen uuden vähäpäästöisen auton ostohinnasta romuttamalla vanhan.

2015
----

Loppuvuonna 2015 toteutettiin kokeilu, jonka aikana kuluttaja sai 1 500 euron alennuksen uudesta autosta, jos romutti yli 10 vuotta vanhan auton ja osti tilalle uuden auton, jonka CO2-päästöt ovat enintään 120 g/km tai jonka käyttövoima on ympäristöystävällinen.

Kampanjan tarkoituksena oli päästöjen vähentäminen ja liikenneturvallisuuden sekä virallisiin kierrätyspisteisiin vietävien vanhojen autojen määrän lisääminen. Kokeilun rahoittivat valtio ja autoala yhdessä. Valtion osuus romutettavaa autoa kohden oli 1 000 euroa, ja autoala osallistui vapaaehtoisella 500 euron korvauksella. Etukäteen arvioitiin, että palkkion lunastaisi 3 000 autoilijaa ja valtio varasi kokeiluun 3 miljoonaa euroa, mutta määrärahaa annettiin myöhemmin 5 miljoonaa euroa lisää. Lopulta uusittiin 8 000 autoa.

2018
----

Koska edellinen kampanja toimi hyvin, romutuspalkkio otettiin jälleen käyttöön vuonna 2018 tammikuun alusta elokuun loppuun.

2020
----

Romutuspalkkio otettiin uudelleen käyttöön joulukuussa 2020. Tällöin kampanjaan yhdistettiin uusilla energiamuodoilla kulkevien autojen tuki: vaihtoehtoisilla energiamuodoilla liikkuvien autojen ostoon voi hyödyntää 2 000 euron romutuspalkkiota, kun taas perinteisen bensiini- tai dieselauton ostamiseen saa vain 1 000 euron palkkion. Pienemmän 1 000 euron romutuspalkkion saa sellaisen uuden bensiini- tai dieselauton hankintaan, jonka co2-päästöt ovat enintään 120 g/km. Romutettavan auton pitää olla vähintään kymmenen vuoden ikäinen ja se pitää viedä romutettavaksi ennen vuoden 2021 loppua. Uusi ostettava auto pitää tilata samassa määräajassa.

Romutusikä ja ympäristö
-----------------------

Suomessa autot romutetaan keskimäärin 21-vuotiaina. Japanin keskiarvo on 13 vuotta, mutta olisi ekologisempaa käyttää autoja pidempään, vaikka uudet autot ovat vähäpäästöisempiä, koska auton valmistus aiheuttaa niin paljon hiilidioksidipäästöjä.

Katso myös
----------

* Suomen Autokierrätys

Lähteet
-------

1. 1 2 3  Romutuspalkkiokokeilu Trafi. Viitattu 15.1.2016.
2. ↑  Hallitus esittää romutuspalkkiokokeilua Tiedote 20.11.2014, Liikenne- ja viestintäministeriö
3. ↑  Autoista aletaan maksaa 1 500 euron romutus­palkkio (Arkistoitu – Internet Archive). HS 15.12.2014.
4. 1 2  Romutuspalkkio ja sähköautojen hankintatuki tulevat voimaan Yle, 2018
5. ↑  Romutuspalkkiokampanja alkaa huomenna: Uuden auton hankintaan voi saada jopa 4500 euron ostotuen! Iltalehti 30.11.2020. Viitattu 1.12.2020.
6. ↑  Tuore tutkimus: Jos japanilaiset malttaisivat ajaa vanhemmilla autoilla, päästöjä syntyisi miljoonia tonneja vähemmän *Helsingin Sanomat*.  7.10.2021.
Biała Podlaskan voivodikunnan sijainti Puolan kartalla.
**Biała Podlaskan voivodikunta** (puol. *województwo bialskopodlaskie*) oli 1975–1998 yksi Puolan 49 voivodikunnasta. Sen hallintokeskus oli Biała Podlaska. Biała Podlaskan voivodikunnan alue jaettiin vuoden 1999 hallintouudistuksessa nykyisille Lublinin, Masovian ja Podlasian voivodikunnille.

Lähteet
-------

1. ↑  Bialskopodlaskie województwo *Encyklopedia Internautica*. Viitattu 24.10.2020. (puolaksi)
2. ↑  Dz.U. z 1975 r. nr 16, poz. 91.
3. ↑  Wykaz Nowych Deskryptorów Geograficznych (151) (1-13.04.2017)

Puolan voivodikunnat 1975–1998
Biała Podlaska • Białystok • Bielsko-Biała • Bydgoszcz • Chełm • Ciechanów • Częstochowa • Elbląg • Gdańsk • Gorzów • Jelenia Góra • Kalisz • Katowice • Kielce • Konin • Koszalin • Krakova • Krosno • Legnica • Leszno • Lublin • Łomża • Łódź • Nowy Sącz • Olsztyn • Opole • Ostrołęka • Piła • Piotrków • Płock • Poznań • Przemyśl • Radom • Rzeszów • Siedlce • Sieradz • Skierniewice • Słupsk • Suwałki • Szczecin • Tarnobrzeg • Tarnów • Toruń • Wałbrzych • Varsova • Włocławek • Wrocław • Zamość • Zielona Góra
**Ympäristöystävällisiksi** kutsutaan tavaroita, palveluita ja lakeja sekä käytäntöjä, joiden haitallisia vaikutuksia ympäristölle väitetään vähäisiksi. Kuluttajien tietoisuuden lisäämiseksi ympäristöystävälliset tavarat on yleensä merkitty ympäristömerkillä. Ympäristöystävällisyydelle ei kuitenkaan ole yhtä kansainvälistä standardia, joten kansainvälinen standardoimisjärjestö ISO pitää merkkejä liian epämääräisinä ollakseen merkityksellisiä.

Alueelliset erot
----------------

### Eurooppa

Euroopan unionissa valmistetut tuotteet voivat käyttää EU:n ympäristömerkkiä. Myös EMAS on EU:n ympäristömerkki, jonka avulla organisaatio voi osoittaa johtonsa toimivan ympäristöystävällisesti.

### Pohjois-Amerikka

Yhdysvalloissa ympäristövaikutuksia korostava markkinointi vaatii huolellisuutta. Epätarkasti määritellyt ilmaisut kuten, "ympäristöystävällinen" voivat olla hämmentäviä ilman ja jotkin toimijat tarjoavat ohjeistusta asiasta.

Yhdysvaltojen ympäristönsuojeluvirasto on katsonut epätarkat ilmaisut hyödyttömiksi arvioitaessa tuotteen todellisia ympäristövaikutuksia.

Kanadassa on käytössä Environmental Choice Program, joka perustettiin vuonna 1988.

### Kansainväliset

Energy Star on ohjelma, jonka tavoitteena on vähentää kasvihuonepäästöjä. Energy Star toimii useassa maassa, mukaan lukien Yhdysvallat, EU ja Australia.

  

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Environmentally friendly
Atlas-rakettiperheen kantoraketit Atlas 2:sta Atlas 5:een.
**Atlas-rakettiperhe** on pitkäaikainen yhdysvaltalainen kantorakettiperhe, joka kehitettiin varhaisen SM-65 Atlas -ICBM-ohjuksen pohjalta 1950-luvun lopulla. Rakettiperheen käytössä oleva Atlas V -malli on tehnyt 68 laukaisua lokakuun 2007 ja toukokuun 2018 välillä.

Luettelot
---------

* Luettelo Atlas-rakettiperheen laukaisuista (1957–1959)
* Luettelo Atlas-rakettiperheen laukaisuista (1960–1969)
* Luettelo Atlas-rakettiperheen laukaisuista (1970–1979)
* Luettelo Atlas-rakettiperheen laukaisuista (1980–1989)
* Luettelo Atlas-rakettiperheen laukaisuista (1990–1999)
* Luettelo Atlas-rakettiperheen laukaisuista (2000–2009)
* Luettelo Atlas-rakettiperheen laukaisuista (2010–2019)
* Luettelo Atlas-rakettiperheen laukaisuista (2020–2029)

Tilastot
--------

Laukaisutilastot joulukuuhun 2019 mennessä:

























































































10

20

30

40

50

1957

1960

1965

1970

1975

1980

1985

1990

1995

2000

2005

2010

2015

2020

* Epäonnistui
* Epäonnistui osittain
* Onnistui
* Suunniteltu

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:List of Atlas launches
Biber-pienoissukellusvene
Biberin sivuprofiili
*Tämä artikkeli kertoo sukellusveneestä. Säveltäjästä katso H. I. F. Biber.*
**Biber** (suom. *majava*) oli saksalainen toisen maailmansodan aikainen yhden hengen pienoissukellusvene. Korvettikapteeni Hans Bartelsin suunnittelema Biber perustui briteiltä Bergenissä, Norjassa kaapattuun *Welman W46* -pienoissukellusveneeseen. Biberin prototyyppi, kutsumanimiltään *Bunte-Boot* tai *Adam*, valmistui 15. maaliskuuta 1944 ja Saksan laivasto hyväksyi aluksen 29. maaliskuuta. Sodan loppuun mennessä lyypekkiläinen Flenderwerke-telakka valmisti yhteensä 324 Biberiä.

Biber taistelussa
-----------------

Palveluskäytössä kahdella rungon ulkopuolelle kiinnitetyllä torpedolla varustettu Biber ei ollut lainkaan niin menestyksekäs kuin saksalaiset olivat toivoneet. Biberit operoivat vuosien 1944-1945 taitteessa pääasiassa brittien laivoja vastaan kärsien itse erittäin raskaita tappioita. Biberien tekemät upotukset olivat etupäässä raskaasti kuormattuja maihinnousualuksia ja säiliöproomuja. Upotusten kokonaismäärä nousi noin 93 000 tonniin, mihin moni tavallinen sukellusvene ylti yksin.

Biber oli vaikea ohjata, lisäksi kuljettajaa uhkasi häkämyrkytys. Britit kaappasivat vuonna 1945 yksinäisen Biberin, josta löytyi häkämyrkytykseen kuollut kuljettaja. Yleensä Biberien ohjaajat olivat vapaaehtoisia. Ohjaajalla oli sukellusvarusteet: kuivapuku sekä Dräger-hapenkierrätin.

Saksalaiset ehtivät suunnitella mielikuvituksellisia erikoistehtäviä Bibereille. Yksi suunnitelma oli pienoissukelluveneiden pudottaminen Suezin kanavaan lentoveneestä. Tehtävänä olisi ollut tukkia kanava upottamalla suuri rahtilaiva.

Bibereillä toteutettujen operatioden suurin menestys oli Antwerpenin Kreuzzschanz-sulun sulkuporttien tuhoaminen kahdella torpedolla. Tehtävän suoritti aliluutnantti Langsdorff, joka menetti itse henkensä tehtävässä. Aluksilla kuljetettiin myös tarvikkeita piiritettyihin satamakaupunkeihin: torpedojen tilalle kiinnitettiin vesitiiviit säiliöt, joihin pakattiin muonaa ja muuta tarpeellista. Pienoissukellusveneet pääsivät muita aluksia helpommin pujahtamaan muun muassa IJmuidenin satamaan. Yleensä kuitenkin kuljetuksiin käytettiin Biberiä suurempia kahden miehen *Seehund*-sukellusveneitä.

Tekniset tiedot
---------------

* Paino: 6,5 tonnia
* Pituus: 9,03 m
* Korkeus: 1,57 m
* Aseistus: 2 kappaletta 533 mm torpedoa
* Moottori: 32 hv Opel-Blitz -bensiinimoottori, 13 hv sähkömoottori
* Nopeus: 6,5 solmua pintakulussa, 5,3 sukelluksissa
* Sukellussyvyys: 20 m
* Miehistö: 1

Lähteet
-------

* Sieche, Erwin F.: German Human Torpedoes and Midget Submarines.  *Warship*, 1980, IV. vsk, nro 2, s. 74-85. Lontoo:  Conway Maritime Press. ISBN 0-85177-206-6.   (englanniksi)

### Viitteet

1. ↑  Sieche, Erwin F. s. 78

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Biber**.
* uboat.net: Biber (englanniksi)
* uboat.net: Midget submarine operations (englanniksi)
* (saksaksi)
**Vóthonas** (kreik. Βόθωνας, kath.kreik. Βόθων, *Vóthon*) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 699 (vuonna 2011).

Kirkko Vóthonaksessa.
Vóthonas sijaitsee Thíran keskiosissa noin viisi kilometriä kaakkoon saaren keskuksesta Firásta aivan Mesarián kylän vieressä. Se on rakennettu noin viisi kilometriä pitkän rotkon kummallekin laidalle. Vóthonaksen vanha rakennuskanta on perinteisiä luola-asumuksia, jotka on kaiverrettu saaren tuliperäiseen kiveen. Kylän merkittävin kirkko on Pyhän Annan kirkko (*Agía Ánna*) vuodelta 1827. Kylän ulkopuolella on pieni Neitsyt Marian kirkko (*Panagía Trýpa*) 1700-luvulta.

Vóthonas muodostaa myös laajemman kyläyhdyskunnan (Τοπική Κοινότητα Βόθωνος, *Topikí Koinótita Vóthonos*), johon kuuluu varsinaisen Vóthonaksen kylän lisäksi Agía Paraskevín kylä. Koko yhdyskunnan väkiluku on 756.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Vothonas *Santorini View*. Viitattu 20.3.2017.
3. ↑  Santorini Vothonas Village *Greeka.com*. Viitattu 20.3.2017.
4. ↑  Vothonas *Santorini.gr*. Viitattu 20.3.2017.
5. ↑  Vothonas *Travel to Santorini*. Viitattu 20.3.2017.

Aiheesta muualla
----------------

* Kuvia tai muita tiedostoja aiheesta **Vóthonas** Wikimedia Commonsissa
Albrecht Dürer, *Johanneksen ilmestys: neljä ratsastajaa*, 1497–1498.
**Ilmestyskirjan ratsastajat** (myös *apokalyptiset ratsastajat* tai *neljä ratsumiestä*) ovat neljä Johanneksen ilmestyksen kuudennessa luvussa mainittua vertauskuvallista hahmoa. Varsinkin keskiajalla niitä käytettiin aiheina taiteessa ruton, sodan, nälän ja kuoleman vertauskuvina.

Ratsastajat
-----------

### Ensimmäinen ratsastaja (Tauti)

> »Valkea hevonen; ja sen selässä istuvalla oli jousi, ja hänelle annettiin seppele, ja hän lähti voittajana ja voittamaan.»   
> (Ilmestyskirja 6:2)
> 
> 

### Toinen ratsastaja (Sota)

> »Niin lähti toinen hevonen, tulipunainen, ja sen selässä istuvalle annettiin valta ottaa pois rauha maasta, että ihmiset surmaisivat toisiaan; ja hänelle annettiin suuri miekka.»   
> (Ilmestyskirja 6:4)
> 
> 

### Kolmas ratsastaja (Nälänhätä)

> »Musta hevonen; ja sen selässä istuvalla oli kädessään vaaka.»   
> (Ilmestyskirja 6:5)
> 
> 

### Neljäs ratsastaja (Kuolema)

> »Hallava hevonen; ja sen selässä istuvan nimi oli Kuolema, ja Tuonela seurasi hänen mukanaan.»   
> (Ilmestyskirja 6:8)
> 
>

Lähteet
-------

1. ↑  *Factum: Uusi tietosanakirja. 1, A–din*. Hakusana apokalyptiset ratsastajat. Espoo: Weilin & Göös, 2003. ISBN 951-35-6640-4.

Aiheesta muualla
----------------

* Kuvia tai muita tiedostoja aiheesta **Ilmestyskirjan ratsastajat** Wikimedia Commonsissa
**Võ Quý** (31. joulukuuta 1929 Hà Tĩnhin maakunta – 10. tammikuuta 2017 Hanoi) oli vietnamilainen lintutieteilijä.

Tohtori Võ Quý opiskeli Kiinassa ja palasi Vietnamiin 1954 Ranskan kärsittyä tappion sodassa Vietnamia vastaan. Hän oli yksi Hanoin yliopiston perustajista vuonna 1956 ja toimi yliopiston professorina. Hän tutki amerikkalaisten Vietnamin sodassa käyttämien rikkakasvien torjunta-aineiden, kuten Agent Orange, vaikutuksia kasvillisuuteen, ja organisoi myöhemmin valtion uudelleenmetsittämisohjelmia. Vuonna 1985 hän vihki Vietnamin ensimmäisen ympäristöntutkimuslaitoksen Hanoin yliopistossa.

Võ Quý löysi sodan aikana lähes hävinneeksi joutuneen saruskurjen (*Grus antigone*) uuden esiintymisalueen, ja oli perustamassa muuttolintujen suojelualuetta. Hän esitti, että Vietnamin sademetsissä elävä annaminfasaani (*Lophura edwardsi*) olisi eri laji kuin vietnaminfasaani (*Lophura hatinhensis*), jonka Quý nimesi vuonna 1975. Monet luokittelijat pitävät niitä kuitenkin samana lajina, mutta Suomen BirdLifen lajiluettelossa ne ovat eri lajeja.

Võ Quý kirjoitti kaksiosaisen kirjan Vietnamin linnuista, *The Birds of Vietnam*, ja oli yhtenä kirjoittajana teoksessa *The Kouprey: An Action Plan for Its Conservation*. Vuonna 2003 hänelle myönnettiin Blue Planet Price.

Lähteet
-------

* Time, haastattelu (Arkistoitu – Internet Archive) (englanniksi)
* Glossary.com (englanniksi)

### Viitteet

1. ↑  Ives, Mike: Vo Quy, Father of Environmental Conservation in Vietnam, Dies at 87 *The New York Times*.  11.1.2017. Viitattu 11.1.2017. (englanniksi)
2. ↑  ITIS
3. ↑  Maailman lintujen suomenkieliset nimet (Arkistoitu – Internet Archive)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |
Ilmeen kirkon kellotorni.
**Ilmeen luterilainen kirkko** sijaitsi Ilmeessä luovutetussa Karjalassa. Kirkko oli omistettu Neitsyt Marian äidille pyhälle Annalle. Nykyisin siitä on jäljellä vain kellotorni.

Kirkon ulkoasu
--------------

Ilmeen kirkko valmistui vuonna 1777 ja se vihittiin 12. maaliskuuta samana vuonna. Kirkon rakennutti Ilmeen hovin omistaja Johan de Scott. Ilmeen kirkko oli malliltaan pitkäkirkko, jonka toisessa päässä oli kolminivelinen nelikulmainen kellotorni. Kuorin puoleisessa päässä oli puolestaan muuta kirkkoa matalampi sakaristo. Varsinainen kirkkosali oli muodoltaan poikkeuksellinen, soikea kahdeksankulmio. Kirkkosalissa oli aumakatto ja sakaristossa satulakatto. Kirkon pääsisäänkäynti oli kellotornin alaosassa. Lisäksi kirkon kummallakin sivulla oli sisäänkäynnit katoksineen. Kirkkosalissa oli neljä isoa ikkunaa yksi kullakin sivulla, ovisivuilla oli pienet ikkunat ovien yläpuolella. Kirkossa ei ollut alttaritaulua, vaan sen tilalla oli krusifiksi.

Kirkkoa korjataan
-----------------

Kirkkoa korjattiin vuonna 1910, jolloin muun muassa alkuperäinen pärevuoraus korvattiin vaakalaudoituksella ja kirkkoon rakennettiin pieni lehteri. Tuolloin kirkko myös maalattiin keltaiseksi ja nurkkalaudat ynnä muut valkoisiksi.

Sota-aika
---------

Talvisodan ilmapommitukset eivät tehneet tuhoja Ilmeen kirkolle. Ilmee jäi Moskovan rauhassa aivan uuden rajan tuntumaan Neuvostoliiton puolelle. Sodan jälkeen venäläiset olivat tuhonneet kirkon sisustusta, muun muassa seiniä ja kattoa oli vaurioitettu sekä saarnastuoli, krusifiksi ja alttari oli hävitetty. Jatkosodan alussa 1941 Suomi valtasi alueen takaisin ja kirkkoa korjattiin. Vuonna 1944 kirkko jäi kuitenkin Neuvostoliitolle.

Irtaimiston kohtalo
-------------------

Kirkon irtaimistoa saatiin pelastettua ennen talvisodan jälkeistä alueluovutusta. Ilmeen kirkon kaksi kirkonkelloa lahjoitettiin sotien jälkeen Lahden seurakunnalle, jossa ne on sijoitettu Laikon rukoushuoneeseen.

Nykytila
--------

Kun ilmeeläiset pääsivät vierailemaan entisellä kotiseudullaan 1990-luvulla, todettiin hylätty kirkkorakennus korjauskelvottomaksi. Vain kellotorni oli korjauskelpoinen. Vuonna 1997 kellotorni saatiin korjattua. Se maalattiin keltaiseksi. Kellotorni on nykyisin kirkon muistomerkkinä.

Aikaisempi kirkko
-----------------

Ilmeen ensimmäinen kirkko rakennettiin jo 1600-luvun lopulla.

Lähteet
-------

* Koponen Paavo, Karjalan kirkkokummut. Tammi, Sulkava 1999. ISBN 951-31-1431-7
* Karjalan luterilaiset kirkot ja seurakuntien pyhät esineet, toimittanut Soile Rinno ja Minna Laukkanen. Etelä-Karjalan taidemuseon julkaisuja 18:1a, Jyväskylä 1997. ISBN 951-785-012-3

Aiheesta muualla
----------------

* Kuva Ilmeen kirkosta ennen sotia (Arkistoitu – Internet Archive)
* Kuva Ilmeen kirkosta ennen sotia
**Vívlos** (kreik. Βίβλος) eli **Trípodes** (Τρίποδες) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 654 (vuonna 2011).

Tuulimyllyjä Vívloksessa.
Vívloksen kylä sijaitsee Náxoksen läntisissä sisäosissa noin kahdeksan kilometriä kaakkoon saaren keskuksesta Náxoksen kaupungista. Vívlos muodostaa myös laajemman kyläyhdyskunnan (Τοπική Κοινότητα Βίβλου, *Topikí Koinótita Vívlou*), johon kuuluu varsinaisen Vívloksen kylän lisäksi Plákan kylä. Koko yhdyskunnan väkiluku on 672.

Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Tripodes (Vivlos) village *Naxos.net*. Viitattu 3.10.2022.

Aiheesta muualla
----------------

* Kuvia tai muita tiedostoja aiheesta **Vívlos** Wikimedia Commonsissa
**Võhmetu järv**  (Võhmetu Suurjärv ) on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueeseen ja järvi kuuluu alueen karstijärviin.

Maantietoa
----------

Järvi sijaitsee Pandiveren ylängöllä. Sen pinta-ala on 9 hehtaaria (ha) ja se on 750 metriä pitkä ja 200 metriä leveä. Vaikka järvi kuuluu niin sanottuihin karstijärviin, on se suuruutensa vuoksi melko pysyvä. Sen ympärillä olevat pienet lammet kuten Laks järv ja Toomra järv kuivuvat kesäisin kokonaan. Võhmatu järvelle voi käydä myös näin, mutta ilmeisesti sen suuruus ja länsirantaa seuraava harju estää sen. Järven rantaviivan pituus on 2,0 kilometriä ja sen rannat ovat metsämaata. Järven pohja on kova ja se muodostuu sekä hiekka- ja kalkkikivestä että sorasta. Järvi on autio eikä sillä ole laskuojaa. Järveen ei myöskään tule ojia, mutta se saakin vetensä sadannasta ja pohjassa olevien lähteiden kautta. Järvessä ei elä kaloja.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 1) mukaan kovavetinen järvi (vir. *kareda veega järv*).

Järvi luokitellaan limnologisesti alkalitrofiseksi järveksi (vir. *alkalitroofne tai allikatoiteline*, AL). Tällaisiin järviin on veteen liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.

Lähteet
-------

1. 1 2 3 4 5  Mäemets, Aare: Võhmetu järv (Võhmetu Suurjärv) (eestigiid.ee), viitattu 23.7.2017
2. 1 2 3 4 5  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 31.3.2017). (viroksi) (Arkistoitu – Internet Archive)
3. 1 2  Keskkonnaregister: Võhmetu järv (vee2033520) *Keskonnainfo*. Tallinna, Viro:  Keskkonnaministeerium. Viitattu 31.3.2017. (viroksi)
4. 1 2  Võhmetu-Lemmküla-Porkuni karstijärvede ja ooside ala, Eesti Looduse Infosüsteemis (EELIS), viitattu , (viroksi)
5. ↑  Fütoplanktoni indikaatorlus: Alkalitroofsed ehk lubja- ehk allikatoitelised järved

Aiheesta muualla
----------------

* Keskkonnaamet: Porkuni maastikukaitseala, 2015
**Fuyuko Tachizaki**, o.s. **Suzuki** (jap. 鈴木芙由子, *Suzuki Fuyuko*; s. 13. tammikuuta 1989 Kitaakita, Akitan prefektuuri) on japanilainen ampumahiihtäjä. Hän edustaa Tōsenkyō-seuraa. Tachizaki on 162 senttimetriä pitkä ja painaa 59 kilogrammaa.

Tachizaki debytoi ampumahiihdon maailmancupissa tammikuussa 2009 Oberhofissa sijoittumalla sprintissä sijalle 45. Ensimmäiset maailmancupin pisteensä hän saavutti joulukuussa 2009 Östersundin normaalimatkalta sijoittumalla sijalle 19. Tachizakin paras sijoitus maailmancupin osakilpailussa on neljäs sija, jonka hän on saavuttanut Oslon takaa-ajosta maaliskuussa 2018.

Tachizaki on osallistunut kolmiin talviolympialaisiin, vuosina 2010, 2014 ja 2018. Paras sijoitus on 32. sija takaa-ajosta vuoden 2014 kilpailuista Sotšista. MM-kilpailuihin Tachizaki on osallistunut seitsemästi, vuosina 2009, 2011, 2012, 2013, 2015, 2016 ja 2017. Paras sijoitus on 18. sija normaalimatkalta vuodelta 2012 Ruhpoldingista.

Tachizaki sai Euroopan-mestaruuskilpailuissa pronssia pikakilpailussa 2018.

Lähteet
-------

1. 1 2 3   (Arkistoitu – Internet Archive)
2. 1 2 3 4 5 6  Fuyuko Tachizaki Kansainvälinen ampumahiihtoliitto (IBU).  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ilmavoimien Big Bandin konsertti Jyväskylässä huhtikuussa 2016**Ilmavoimien soittokunta** (lyhenne ILMAVSK) on Luonetjärven varuskunnassa Jyväskylässä toimiva ilmavoimien virallinen sotilassoittokunta. Ilmavoimien soittokunnan tehtävänä on sotilasmusiikkitoiminta ilmavoimissa ja Keski-Suomen alueella.

Soittokunta perustettiin vuonna 1977 nimellä Luonetjärven Varuskuntasoittokunta (LuoSK). Soittokunta siirrettiin vuonna 1990 Ilmavoimien Viestikoulun (nykyinen Ilmasotakoulu) alaisuuteen. Nykyinen nimi on ollut käytössä vuodesta 1990 lähtien.

Nykyhetket
----------

Soittokunnan päällikkökapellimestarina toimii musiikkimajuri Jaakko Nurila ja apulaiskapellimestarina kapteeni Timo Raudasoja ja yliluutnantti Mikko Tourunen.

Soittokunta esiintyy pääosin Ilmavoimien Big Band -kokoonpanolla.

Äänitteet
---------

Soittokunta on julkaissut seuraavat levyt:

* *Ilmasoitto* (m1980)
* *Laivue laulaa ja soi* (1981)
* *Hallinportti* (1981)
* *Iltalennolla* (1996)
* *Musta lippu yhdistää* yhdessä Jokilaakson Laulajien ja Petter Ohlsin kanssa (2000)
* *Karjala kaipaa...* yhdessä Jokilaakson Laulajien ja Petter Ohlsin kanssa (2004)
* *Sydän Suomessa* (2008)
* *Aaltoja / Waves* (2016)
* *KAJO* (2017).
* *Maisemakuvia Suomesta* feat. Pepa Päivinen (2019)

Lähteet
-------

1. ↑  Ilmavoimien soittokunta - Sotilasmusiikki *sotilasmusiikki.fi*. Viitattu 9.12.2020.

Aiheesta muualla
----------------

* Ilmavoimien soittokunnan konserttikalenteri
* Ilmavoimien soittokunnan kotisivut
* Ilmavoimien soittokunnan Facebook-sivut
* Sotilasmusiikin Youtube-kanava
**Fuyō** (jap. 芙蓉) oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin.

Valmistus
---------

*Pääartikkeli: Wakatake-luokka*
Alus tilattiin Fujinagatan telakalta, missä köli laskettiin 16. helmikuuta 1922. Alus laskettiin vesille vielä samana vuonna 23. syyskuuta ja otettiin palvelukseen 16. maaliskuuta 1923.

Palvelus
--------

Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat *Asagao* ja *Karukaya*. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jossa alus suojasi saattueita laivaston alueella. Alus suojasi viirikkönsä mukana saattueita Japanin (Moji), Formosan ja Filippiinien välisillä reiteillä ja alueeseen liitettiin myöhemmin Singapore, Indokiina, Itä-Intian saaristo ja Palau. Viirikkö lakkautettiin 10. joulukuuta, minkä jälkeen alus palveli suoraan saattajaviirikön alaisuudessa.

Yhdysvaltain laivaston sukellusvene *USS Puffer* upotti 20. joulukuuta 1943 *Fuyōn* Filippiinien vesillä Manilan länsipuolella.

Lähteet
-------

* Gardiner, Robert (toim.): *Conway’s All the World’s Fighting Ships 1922–1946*. Lontoo: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – An International Encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Jentschura, Hansgeorg; Jung, Dieter & Mickel, Peter: *Warships of the Imperial Japanese Navy, 1869–1945*. Lontoo: Arms & Armour Press, 1977. ISBN 0-85368-151-1. (englanniksi)

### Viitteet

1. 1 2  Whitley 1987, s. 190.
2. 1 2  They Also Served: The Second-Class Destroyers CombinedFleet.com.  (englanniksi)

*Wakatake*-luokan hävittäjä
*Wakatake* · *Kuretake* · *Sanae* · *Sawarabi* · *Asagao* · *Yūgao* · *Fuyō* · *Karukaya*

|  |
| --- |
| Edeltäjä: Momi-luokka · Seuraaja: ? |
**Vóni** (kreik. Βόνη) on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 483 (vuonna 2011).

Vónin kylä sijaitsee noin 24 kilometriä eteläkaakkoon Iraklionin kaupungista. Se on rakennettu noin 330 metrin korkeuteen merenpinnasta laskettuna. Kylä mainitaan ensimmäisen kerran venetsialaisaikaisissa lähteissä vuonna 1583 nimellä *Vogni*. Osmanivallan aikana 1800-luvulla kylän väki oli pääosin turkkilaisia, ja se tunnettiin nimellä *Dedeler Küyü*. Kylän pääkirkko on omistettu Kristuksen kirkastumiselle (*Metamórfosi tou Sotíros*). Kylän lähellä sijaitsee Pyhän Marinan eli Margareetan luostari (*Moní Agías Marínas*).

Vóni muodostaa myös laajemman kyläyhdyskunnan (Τοπική Κοινότητα Βόνης, *Topikí Koinótita Vónis*), johon kuuluu varsinaisen Vónin kylän lisäksi Galatáksen kylä. Koko yhdyskunnan väkiluku on 568.

Aiemmin kylä kuului Thrapsanón kuntaan ja vuodesta 2011 lähtien Minóa Pediádan kunnan Thrapsanón kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Βόνη *Original Crete*. Viitattu 1.9.2021.
**Ilmavalvontaseloste** (iv-seloste) on julkinen yleisradiokanavilla lähetettävä ja tavallisella radiovastaanottimella kuunneltavissa oleva seloste vieraista ilma-aluksista. Kriisiaikana ilmavalvontaseloste lähetetään ULA 2 -taajuudella. Omien koneiden selostusta kutsutaan torjuntaselosteeksi. Tällöin selosteeseen lisätään "oma kone".

Rauhan aikana ilmavalvontaselosteita lähetetään suurten sotaharjoitusten yhteydessä sotaharjoitusradioiden taajuuksilla.

Ilmavalvontaseloste perustuu MGRS-paikantamisruudustoon, jota käytetään paikannus- mutta ei salauskeinona. MGRS-tunnus muodostuu vyöhyketunnuksesta, sadan kilometrin tasoruututunnuksesta ja koordinaateista.

Nato-aakkoset
-------------

Selosteessa käytetään Nato-aakkosia:

| kirjain | suomi | NATO |
| --- | --- | --- |
| A | Aarne | Alfa tai Alpha (ANSI) |
| B | Bertta | Bravo |
| C | Celsius | Charlie |
| D | Daavid | Delta |
| E | Eemeli | Echo |
| F | Faarao | Foxtrot |
| G | Gideon | Golf |
| H | Heikki | Hotel |
| I | Iivari | India |
| J | Jussi | Juliett tai Juliet (ANSI) |
| K | Kalle | Kilo |
| L | Lauri | Lima |
| M | Matti | Mike |
| N | Niilo | November |
| O | Otto | Oscar |
| P | Paavo | Papa |
| Q | kuu | Quebec |
| R | Risto | Romeo |
| S | Sakari | Sierra |
| T | Tyyne | Tango |
| U | Urho | Uniform |
| V | Vihtori | Victor |
| W | wiski | Whiskey |
| X | äksä | X-ray |
| Y | Yrjö | Yankee |
| Z | tseta | Zulu |
| Å | Åke | Alfa-Alfa |
| Ä | äiti | Alfa-Echo |
| Ö | öljy | Oscar-Echo |

Ilmavalvontaselosteen seuraaminen
---------------------------------

Selosteen rakenteellinen järjestys on aina sama:

| Maalin numero |
| --- |
| Sijainti | MGRS- ruudukossa |
| Suunta | ilmansuuntana sekä asteina |
| Nopeus | * Hidas: alle 500 km/h
* Nopea: 500–1 000 km/h
* Erittäin nopea: yli 1 000 km/h
 |
| Korkeus | * Pinnassa: alle 300 m
* Matalalla: 300–3 000 m
* Korkealla: yli 3 000 m
 |
| Koneiden lukumäärä | * Yksittäinen
* Pari
* Useita (tarkennetaan lukumäärällä mikäli mahdollista)
 |
| Muodostelma |
| Mahdolliset muut tiedot | Jos muita tietoja, kuten tyyppi, tehtävä tai toimintatapa on tiedossa. |

Esimerkkejä selosteesta
-----------------------

Pitkä seloste
Uusi maali, kolme–kaksi–seitsemän–viisi, november–hotel–kolme–nolla, itään–nolla–neljä–viisi, nopea, matalalla, parijono, kuusi rynnäkkökonetta
Lyhyt seloste
Maali, kolme–kaksi–seitsemän–viisi, november–golf–yksi–yksi, ringissä

Lähteet
-------

1. ↑  Ilmavalvontaselosteen seuraaminen *Pyörremyrsky – Puolustusvoimien sotaharjoitus 2011*.  2.4.2012. Helsinki:  Puolustusvoimat.  Arkistoitu 31.3.2014. Viitattu 1.6.2012.

Aiheesta muualla
----------------

* Puolustusvoimat – Ilmavalvontaselosteen seuraaminen (Arkistoitu – Internet Archive)
**Kuningas Fahdin pengertie** ((arab. جسر الملك فهد‎, *Jisr al-Malik Fahd*) on siltojen ja pengerteiden sarja, joka yhdistää Bahrainin saarivaltion Saudi-Arabiaan. Pengertien suunnittelu alkoi jo vuonna 1968, mutta sen rakentaminen alkoi vasta vuonna 1981 ja loppui vuonna 1986, jolloin se avattiin liikenteelle.

Historia
--------

Vartiotorni
Pengertien rakentaminen Bahrainista Saudi-Arabian itäiseen maakuntaan alkoi molempien kuningaskuntien aloitteesta. Idea syntyi, kun Saudi-Arabian kuningas Saud teki vierailun Bahrainiin vuonna 1954. Vuonna 1965 Bahrainin pääministeri Khalifa ibn Salman Al Khalifa ja Saudi-Arabian kuningas Faisal I sopivat pengertien rakentamisesta. Molemmat valtiot alkoivat tutkia taloudellisia ja muita rahoitukseen liittyviä asioita pengertien rakentamiselle. Maailmanpankin nimittämä komitea alkoi pohtia pengertien rakennusprojektia.

Pengertien rakennustyömaa käynnistettiin vuonna 1981. Vuonna 1985 pengertie saatiin valmiiksi ja se avattiin liikenteelle vuonna 1986. 

Vuonna 2014 sillan ylitti 10,4 miljoonaa ajoneuvoa eli keskimäärin 28 500 ajoneuvoa päivässä. Matkustajia samana vuonna kulki 23,7 miljoonaa eli keskimäärin 64 900 matkustajaa päivässä.

Pengertien rakentaminen maksoi noin 800 miljoonaa Yhdysvaltain dollaria (kolme miljardia Saudi-Arabian rialia). Se oli aikansa suurimpia rakennustyömaita, jonka hollantilainen rakennusyhtiö Ballast Nedam oli rakentanut. On epäselvää, kuinka monta ihmistä työmaalla työskenteli. Pengertien nelikaistainen moottoritie on noin 25 km pitkä ja 23 metriä leveä.

Pengertiellä on kolme siltaa Saudi-Arabiasta Bahrainiin. Ne kulkevat Nasanin saaren läpi. *selvennä*

Rajanylityspaikka Bahrainissa

Lähteet
-------

1. ↑   The Authority’s Set-up *About US*. King Fahd Causway Authority. Viitattu 07.05.2013.
2. 1 2 3 4   Traveller's Information *About US*. King Fahd Causway Authority. Viitattu 07.05.2013.
3. 1 2 3 4 5 6 7  History *About US*. King Fahd Causway Authority. Viitattu 07.05.2013.
4. ↑  King Fahd Causeway: A binding tissue between Bahrain and KSA *weetas.com*.  24.10.2016. Viitattu 19.3.2022. (englanniksi)